ਈਥਨ ਪੀਟਰਸ
ਈਥਨ ਪੀਟਰਸ (8 ਮਾਰਚ, 2003 – 5 ਸਤੰਬਰ, 2020), ਬੋਲਚਾਲ ਵਿੱਚ ਈਥਨ ਇਜ਼ ਸੁਪਰੀਮ ਵਜੋਂ ਜਾਣਿਆ ਜਾਂਦਾ ਹੈ, ਉਹ ਇੱਕ ਅਮਰੀਕੀ ਬਿਊਟੀ ਬਲੌਗਰ, ਮੇਕਅੱਪ ਕਲਾਕਾਰ ਅਤੇ ਸੋਸ਼ਲ ਮੀਡੀਆ ਸ਼ਖਸੀਅਤ ਸੀ। ਉਸਨੇ ਇੰਸਟਾਗ੍ਰਾਮ ਅਤੇ ਯੂਟਿਊਬ ਸਮੇਤ ਵੱਖ-ਵੱਖ ਪਲੇਟਫਾਰਮਾਂ 'ਤੇ ਇੱਕ ਫਾਲੋਇੰਗ ਤਿਆਰ ਕੀਤੀ, ਜਿੱਥੇ ਉਸਨੇ ਆਪਣੀ ਅਵੈਂਟ-ਗਾਰਡ, ਈਮੋ ਅਤੇ ਗੇਅ-ਪ੍ਰੇਰਿਤ ਸ਼ੈਲੀ ਨੂੰ ਸਾਂਝਾ ਕੀਤਾ। ਪੀਟਰਸ ਕੱਪੜੇ ਦੀ ਲਾਈਨ ਹੈਲਬੌਏ ਦਾ ਸੰਸਥਾਪਕ ਸੀ।

ਕਰੀਅਰ 
ਈਥਨ ਪੀਟਰਸ ਨੇ 7ਵੀਂ ਜਾਂ 8ਵੀਂ ਜਮਾਤ ਵਿੱਚ ਸੋਸ਼ਲ ਮੀਡੀਆ ਦੀ ਵਰਤੋਂ ਕਰਨੀ ਸ਼ੁਰੂ ਕਰ ਦਿੱਤੀ ਸੀ। ਉਸ ਨੇ 13 ਸਾਲ ਦੀ ਉਮਰ ਵਿਚ $25,000 'ਚ ਇਸ ਨੂੰ ਵੇਚਣ ਤੋਂ ਪਹਿਲਾਂ ਇੱਕ ਬੀਟੈਕ ਨਾਮੀ ਮੀਮ ਖਾਤਾ ਬਣਾਇਆ,  ਫਿਰ ਉਸਨੇ ਸੁੰਦਰਤਾ ਭਾਈਚਾਰੇ ਅਤੇ ਸੋਸ਼ਲ ਮੀਡੀਆ 'ਤੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ। ਪੀਟਰਸ 24 ਅਪ੍ਰੈਲ, 2017 ਨੂੰ ਇੱਕ ਯੂਟਿਊਬਰ ਬਣ ਗਿਆ। ਉਸਨੇ ਛੋਟੀ ਉਮਰ ਵਿੱਚ ਮੇਕਅਪ ਦੀ ਵਰਤੋਂ ਕਰਨੀ ਸ਼ੁਰੂ ਕਰ ਦਿੱਤੀ ਸੀ ਅਤੇ 2017 ਦੀਆਂ ਗਰਮੀਆਂ ਤੱਕ, ਉਸਨੇ 100,000 ਫਲੋਅਰਜ ਹਾਸਿਲ ਕੀਤੇ। ਪੀਟਰਸ ਨੂੰ ਆਪਣੀ ਲਿੰਗਕਤਾ ਅਤੇ ਸੋਸ਼ਲ ਮੀਡੀਆ ਗਤੀਵਿਧੀ "ਨੈਤਿਕ ਆਚਰਣ ਦੇ ਜ਼ਾਬਤੇ" ਕਾਰਨ ਆਪਣਾ ਪ੍ਰਾਈਵੇਟ ਈਸਾਈ ਸਕੂਲ ਛੱਡਣ ਲਈ ਮਜ਼ਬੂਰ ਕੀਤਾ ਗਿਆ ਸੀ। ਭਾਵੇਂ ਉਸ ਨੂੰ ਸਕੂਲ ਤੋਂ ਬਾਹਰ ਨਹੀਂ ਕੱਢਿਆ ਗਿਆ ਸੀ, ਪਰ ਪ੍ਰਸ਼ਾਸਨ ਨੇ ਇਹ ਸੰਕੇਤ ਦਿੱਤਾ ਕਿ ਸਾਥੀ ਵਿਦਿਆਰਥੀਆਂ ਤੋਂ ਸਮਰਥਨ ਪ੍ਰਾਪਤ ਕਰਨ ਦੇ ਬਾਵਜੂਦ ਉਸ ਦਾ ਸਵਾਗਤ ਨਹੀਂ ਕੀਤਾ ਗਿਆ। ਪੀਟਰਸ ਨੇ ਔਨਲਾਈਨ ਸਕੂਲ ਕਰਨਾ ਸ਼ੁਰੂ ਕੀਤਾ ਅਤੇ ਕਪੜਿਆਂ ਦੀ ਲਾਈਨ ਹੈਲਬੌਏ ਖੋਲ੍ਹੀ।  ਪੀਟਰਸ ਦੇ ਯੂਟਿਊਬ 'ਤੇ 139,000 ਸਬਸਕ੍ਰਾਇਬਰ ਅਤੇ ਇੰਸਟਾਗ੍ਰਾਮ 'ਤੇ ਅੱਧੇ ਮਿਲੀਅਨ ਫਾਲੋਅਰਜ਼ ਸਨ।

ਕਲਾ 
ਪੀਟਰਜ਼ ਦੀ ਅਵੈਂਟ-ਗਾਰਡ ਸ਼ੈਲੀ ਵਿੱਚ ਇਮੋ, ਗੇਅ ਅਤੇ ਡਿਜ਼ਾਈਨਰ ਦਾ ਮਿਸ਼ਰਣ ਸ਼ਾਮਲ ਸੀ। ਉਸਨੇ ਆਪਣੀ ਸ਼ੈਲੀ ਨੂੰ "ਥਿੰਕ ਗੇਅ ਬਟ ਕਾਇੰਡ ਆਫ  ਡਾਰਕ" ਦੱਸਿਆ। ਉਸਨੇ ਵੱਖ-ਵੱਖ ਸੰਗੀਤ ਵੀਡੀਓਜ਼ ਤੋਂ ਪ੍ਰੇਰਨਾ ਪ੍ਰਾਪਤ ਕੀਤੀ, ਜਿਸ ਵਿੱਚ ਉਸਦੇ ਪਸੰਦੀਦਾ ਸੰਗੀਤ ਕਲਾਕਾਰ, ਟ੍ਰੈਵਿਸ ਸਕਾਟ ਦੇ ਵੀਡੀਓ ਵੀ ਸ਼ਾਮਲ ਹਨ। ਹੋਰ ਕਲਾਕਾਰ ਜਿਨ੍ਹਾਂ ਦੀ ਉਸ ਨੇ ਪ੍ਰਸ਼ੰਸਾ ਕੀਤੀ ਸੀ ਉਹਨਾਂ ਵਿੱਚ ਮਾਈਲੀ ਸਾਇਰਸ ਅਤੇ ਮਾਰਲਿਨ ਮੈਨਸਨ ਸ਼ਾਮਲ ਸਨ।ਇੱਕ 2019 ਇੰਟਰਵਿਊ ਵਿੱਚ, ਪੀਟਰਸ ਨੇ ਸਾਂਝਾ ਕੀਤਾ ਕਿ ਉਹ ਸੋਸ਼ਲ ਮੀਡੀਆ ਸ਼ਖਸੀਅਤ ਟੈਨਾ ਮੋਨਗੇਉ ਤੋਂ ਪ੍ਰੇਰਿਤ ਸੀ।

ਨਿੱਜੀ ਜੀਵਨ 
ਪੀਟਰਜ਼ ਹੰਟਸਵਿਲੇ, ਟੈਕਸਾਸ ਤੋਂ ਸੀ। ਉਸ ਦੇ ਮਾਤਾ-ਪਿਤਾ ਜਾਇਦਾਦ ਨਿਵੇਸ਼ਕ ਸਨ। ਉਹ ਗੇਅ ਸੀ। ਪੀਟਰਜ਼ ਨੇ ਕੋਵਿਡ-19 ਮਹਾਂਮਾਰੀ ਦੌਰਾਨ ਨਸਲਵਾਦ ਦੇ ਵਿਰੁੱਧ ਵਕਾਲਤ ਕੀਤੀ। ਉਸਨੇ ਛੋਟੀ ਉਮਰ ਵਿੱਚ ਧੱਕੇਸ਼ਾਹੀ ਹੋਣ ਦੇ ਆਪਣੇ ਅਨੁਭਵ ਬਾਰੇ ਪੋਸਟ ਕੀਤਾ।

ਇਹ ਅੰਦਾਜ਼ਾ ਲਗਾਇਆ ਗਿਆ ਹੈ ਕਿ ਪੀਟਰਸ ਨਸ਼ੇ ਦੀ ਲਤ ਨਾਲ ਜੂਝ ਰਿਹਾ ਸੀ, ਜੋ 5 ਸਤੰਬਰ 2020 ਨੂੰ ਘਰ ਵਿੱਚ ਹੋਈ ਉਸਦੀ ਮੌਤ ਦਾ ਸੰਭਾਵਤ ਕਾਰਨ ਸੀ।

ਹਵਾਲੇ 

ਐਲਜੀਬੀਟੀ ਯੂਟਿਊਬਰ
ਅਮਰੀਕੀ ਬਲਾਗਰ
ਜਨਮ 2003
ਮੌਤ 2020